

## PLANINSKO DRUŠTVO BREŽICE

# vas vabi na izlet na

**IZLET V NEZNANO**

**v nedeljo, 24. septembra 2023. Odhod bo ob 7:00 izpred restavracije Štefanič v Brežicah**

**Vodnika: Sara Gregl in Franc Petelinc,** vodnika PZS

**Težavnost:** **lahka označena pot**, cca. 330 m višinske razlike na poti.

**Potrebna oprema:** primerna planinska oblačila in obutev z dobrim gumijastim podplatom, rezervno perilo, vetrovka, zaščita proti dežju ter zaščita pred soncem. Uporaba pohodnih palic je po želji.

**Čas hoje:** 3,5 ure

**Prehrana in pijača:** iz nahrbtnika ali v domu na vrhu. Po zaključku prijav bomo naknadno še pobirali naročila za hrano.

**Prevoz in cena:** kombi 12€. Cena je predvidena za polno zasedenost kombija.

**Prijave: do četrtka 21.9.2023** pri vodnici **Sari Gregl (031-422-646).**

**Opis poti:** Vožnja ne bo predolga, bo pa tako dolga, da bo vmes sedla jutranja kavica. Pot je primerna za vse starosti, saj je dovolj široka za klepet. Pot se tudi lepo enakomerno vzpenja, tako da v dobri družbi ne čutiš vzpona. Ker je to izlet v neznano, bo cilj znan šele na izhodišču, zato izdamo le namig. Pogled z vrha bo segal daleč naokoli – ujeli bomo večidel osrednje Slovenije. Za kosilo bo tudi poskrbljeno, koča ponuja odlične domače in hribovske jedi.

V primeru slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lep planinski dan!**